EkBass/fiwiki-20250220-pages-articles huggingface dataset:
Ahvenanmaan hallintotuomioistuin

Ahvenanmaan hallintotuomioistuin () on Ahvenanmaan maakunnassa toimiva alueellinen hallintotuomioistuin. Se toimii Ahvenanmaan käräjäoikeuden yhteydessä. Puheenjohtajana tuomioistuimen istunnoissa toimii hallintotuomari, joka työskentelee myös Ahvenanmaan käräjäoikeuden käräjätuomarina. Jäseninä hallintotuomioistuimessa toimivat Ahvenanmaan käräjäoikeuden laamanni ja käräjätuomarit. Korkein hallinto-oikeus määrää lisäksi riittävän määrän varajäseniä. Hallintotuomioistuimen hallinnollinen päällikkö on Ahvenanmaan käräjäoikeuden laamanni. Ahvenanmaan hallintotuomioistuin perustettiin 1994.Laki ahvenanmaan hallintotuomioistuimesta. Sitä ennen hallinnollisena tuomioistuimena toimi Ahvenanmaan lääninoikeus. Valtioneuvoston ohjesäännön mukaan Ahvenanmaan hallintotuomioistuin kuuluu oikeusministeriön hallinnonalaan.Valtioneuvoston ohjesääntö, 14 §. Ahvenanmaan hallintotuomioistuimen päätökseen voi hakea muutosta korkeimmalta hallinto- oikeudelta.Laki korkeimmasta hallinto-oikeudesta, 1 §. ==Lähteet== ==Aiheesta muualla== * Ahvenanmaan hallintotuomioistuimen esittely. Luokka:Ahvenanmaan tuomioistuimet Luokka:Suomen hallinto-oikeudet
Strömsbergin ruukki

Strömsbergin ruukki on Ruotsissa nykyisessä Tierpin kunnassa sijaitseva ruukkialue, joka kehittyi 1600-luvulla. Nykyisen muotonsa se sai ollessaan vuosina 1734-1861 de Geerin suvun omistuksessa. 1700-luvun teollisuusrakennuksia on edelleen jäljellä. Teollisesta toiminnasta viimeisimpänä keskityttiin sahatoimintaan. Höyrysaha otettiin käyttöön vuonna 1911. Raudan käsittely loppui vuonna 1920, kun Stora Kopparbergs Bergslag AB osti ruukin ja keskittyi metsäalalle. Strömsberg oli maatalousalalla ajoittain suurimpia toimijoita koko Ruotsissa, mutta 1970-luvun lopussa maataloudesta luovuttiin. Kartanon päärakennus on vuodelta 1758 ja se rakennettiin Charles de Geerin puolisolle leskenasunnoksi. Vuoden 1961 laajennuksen yhteydessä 1700-luvun ulkoasusta luovuttiin. Ingmar Bergmanin käsikirjoittama elokuva Hyvä tahto (Den goda viljan) on kuvattu alueella. ==Lähteet== ==Aiheesta muualla== * Ruukin kotisivut Luokka:Ruotsin ruukit Luokka:Tierpin kunta
Aleksandr Dolgušin

Aleksandr Ivanovitš Dolgušin (; 7. maaliskuuta 1946 Moskova – 17. huhtikuuta 2006 Moskova) oli Neuvostoliittoa edustanut vesipalloilija. Hän kuului kultaa voittaneeseen joukkueeseen vuoden 1972 kesäolympialaisissa Münchenissä ja oli lisäksi mukana saamassa hopeaa vuoden 1968 kesäolympialaisissa Méxicossa. Hän kilpaili vielä vuoden 1976 kesäolympialaisissa Montrealissa, mutta jäi joukkueineen kahdeksannelle sijalle.Aleksandr Dolgushin Bio, Stats, and Results | Olympics at Sports-Reference.com Dolgušin oli mukana voittamassa lajinsa maailmanmestaruutta vuonna 1975 ja voitti joukkueineen myös kaksi Euroopan-mestaruutta (1966, 1970). == Lähteet == Luokka:Neuvostoliittolaiset vesipalloilijat Luokka:Neuvostoliittolaiset olympiavoittajat Luokka:Vuonna 1946 syntyneet Luokka:Vuonna 2006 kuolleet
Eeva Lindén

Eeva Maria Lindén (29. helmikuuta 1896 Sortavala – 19. marraskuuta 1992 Helsinki) oli suomalainen kielitieteilijä ja Helsingin yliopiston suomen kielen lehtori. Hän kirjoitti ylioppilaaksi vuonna 1915 ja työskenteli yli 20 vuotta suomen kielen opettajana eri oppikouluissa. Hän väitteli tohtoriksi vuonna 1942 aiheenaan kaakkoishämäläiset murteet.Silva Kiuru: Kuolleita: Professori Eeva Lindén (maksullinen artikkeli) Helsingin Sanomat 29.11.1992. Viitattu 23.5.2018. Hän oli ensimmäinen suomen kielen alalta väitellyt nainen.Ensimmäisiä naisia, Helsingin yliopisto Lindén oli suomen kielen dosenttina Turun yliopistossa vuosina 1948–1956, hoitaen välillä suomen kielen professorin virkaa, ja Helsingin yliopistossa vuosina 1952–1955. Helsingin yliopiston suomen kielen lehtorina hän toimi 1955–1965. Hän sai professorin arvonimen vuonna 1964. Pääosa hänen tutkimuksistaan koski suomen lauseopin ongelmia. ==Lähteet== Luokka:Suomalaiset kielitieteilijät Luokka:Suomalaiset professorin arvonimen saaneet Luokka:Vuonna 1896 syntyneet Luokka:Vuonna 1992 kuolleet
Samsung Galaxy S4

Samsung Galaxy S4 on korealaisen Samsung Electronicsin maaliskuussa 2013 esittelemä ja huhtikuussa julkaisema älypuhelin.https://www.gsmarena.com/samsung_i9500_galaxy_s4-5125.php Nykyinen käyttöjärjestelmä on Android 5.0.1 Lollipop, alkuperäisen ollessa Android 4.2.2 Jelly Bean. Puhelimen Suomessa myytävässä versiossa on 1,9 GHz:n Snapdragon 600 -suoritin ja kaksi gigatavua keskusmuistia.http://mobiili.fi/2013/03/15/samsungin-galaxy-s4-tuleekin- suomessa-qualcommin-snapdragon-600lla/ Tallennuskapasiteetti on versiosta riippuen 16–64 gigatavua. Tallennustila on laajennettavissa enimmillään 64 gigatavun microSD-kortilla. Puhelimen lähes viisituumainen näyttö on täysteräväpiirtotarkkuuteen kykenevä 1 080 x 1 920 Super AMOLED -kosketusnäyttö, jonka pinta on Corning Gorilla Glass 3 -lasia. Akun kapasiteetti on 2 600 mAh. SIM-kortti on microSIM. Puhelimesta on julkaistu myös S4 Mini ja S4 Active -versiot. Etukäteen puhelinta on arvosteltu uudistusten puutteesta, minkä lisäksi käyttötuntumaa pidetään muovisena ja halvan oloisena.http://www.kauppalehti.fi/etusivu/galaxy+s4+jakaa+mielipiteita+-+tuntuu+halvalta/201303380475 Jälleenmyyntihinta oli uutena noin 500 euroa.http://blog.androidsuomi.fi/2013/03/yhteenveto-samsung- galaxy-s4-julkaisutilaisuudesta-new-yorkista-video/ ==Lähteet== ==Aiheesta muualla== * Samsung Galaxy S4 - Ominaisuudet * gsmarena.com – Samsung Galaxy S4 (todennäköiset arvot ja tekniset tiedot) Galaxy S4 Luokka:Android-pohjaiset laitteet Luokka:Seulonnan keskeiset artikkelit Luokka:Vuoden 2013 matkapuhelimet Luokka:Kosketusnäytölliset älypuhelimet
Lindeqvist

Lindeqvist on muun muassa seuraavien suomalaisten henkilöiden sukunimi: * Arvid Lindeqvist (1891–1971), jääkäri * Carl Johan Lindeqvist (1834–1900), professori ja klassisten kielten asiantuntija * Karl Edvard Lindeqvist (1830–1894), opettaja, kauppias ja virka- ja valtiopäivämies * Kaarle Olavi (K. O.) Lindeqvist (1858–1927), historioitsija * Katri Lindeqvist (s. 1980), suunnistaja. ==Katso myös== *Lindqvist
Ille

Ille on keskiaikainen Suomessa vaikuttanut rälssisuku, joka introdusoitiin Ruotsin ritarihuoneelle vuonna 1625 järjestysnumerolla 60.Adelsvapen-Wiki - Ille nr 60 == Alkuperä == Ruotsin ritarihuoneelle introdusoitu Ille-suku polveutuu keskiaikaisesta Sune Sunessonin suvusta. Sune Sunesson toimi vuonna 1402 kihlakunnantuomarina Taivassalossa. Hänet aateloitiin 7. joulukuuta 1407, jolloin hän sai Ruotsin kuninkaalta Eerik Pommerilaiselta rälssikirjeen. Sune Sunesson sai isältään Sune Torgilssonilta vuonna 1419 perintönä Tenholan pitäjässä Uudellamaalla sijainneen Henelaxin (Prästkulla) kartanon. Hän toimi vuonna 1435 ruotsin valtaneuvoston jäsenenä ja osallistui 11. elokuuta 1435 neuvotteluihin Långholmenissa, Tukholman lähistöllä. Keskiaikaisissa lähteissä hänen mainitaan olleen valtaneuvoston jäsenen vielä vuonna 1439. Kun Suomen laamannikunta jaettiin kahtia 1435, Sune Sunessonista tuli sen eteläosan laamanni. Hänet mainitaan viimeistä kertaa elävänä 5. helmikuuta 1448. Sune Sunessonin vaimon nimeä ei tunneta, mutta hänen vaimonsa saattoi olla Kort Bitzerin (Bidz) tytär. Heidän lapsensa nimet olivat Jeppe, Valborg ja Anders. Valborgista tuli Jeppe Perssonin Ille-suvun kantaäiti. Sukunimi Ille ei esiinny Sune Sunessonin elinaikaina laadituissa dokumenteissa. Sune Sunessin suvun vaakunassa on taivutettu käsivarsi. ==Jeppe Perssonin Ille-suku== Toinen keskiaikainen suku, joka käytti samaa vaakunaa kuin Ruotsin ritarihuoneelle introdusoitu Ille-suku, oli Jeppe Perssonin Ille-suku. Jeppe Perssonin äiti Valborg oli Sune Sunessonin tytär, ja hän oli luultavasti naimisissa Peder Olssonin kanssa. Jeppe Persson toimi vuosina 1472–1485 laamannina Suomen (Varsinais-Suomen) eteläosan laamannikunnassa. Jeppe Personilla mainitaan olleen poika Sten Jopsson. Hänen säteritilansa oli Lammin pitäjässä Hämeessä sijaitseva Porkkalan kartano. Sten meni naimisiin 10. marraskuuta 1509 Anna Knutsdotterin kanssa, jonka vanhemmat olivat Knut Eriksson (Kurck) ja Elin Klasdotter (Kurck, vanhempi suku). Suku vaikutti sittemmin Länsi-Suomessa 1560-luvulla. ==Lähteet== *Anthoni, Eric (1957). Wernstedt Folke. red. Ille, Sune Sunassons ätt. Äldre svenska frälsesläkter: ättartavlor. Bd 1. H. 2. Stockholm: Riddarhusdirektionen. s. 157–159. *Anthoni, Eric (1957). Wernstedt Folke. red. Ille, Jeppe Perssons ätt. Äldre svenska frälsesläkter: ättartavlor. Bd 1. H. 3. Stockholm: Riddarhusdirektionen. s. 239–240. * Ille, släkt i Svenskt biografiskt lexikon (SBL) Biografi i svenska riksarkivet * Eric Anthoni, Lagmannen Jeppe Perssons ätt , Genos 28 (1957) * Ille, Biografiakeskus (maksullinen) === Viitteet === Luokka:Suomalaiset aatelissuvut Luokka:Suomen keskiaikaiset suvut
Bandyliigakausi 2012–2013

Jääpallon Suomen mestaruus kaudella 2012-2013 ratkaistiin kymmenen joukkueen kaksinkertaisen runkosarjan päätteeksi kahdeksan parhaan pudotuspeleillä. Mestaruus ratkesi 9. maaliskuuta pelatussa loppuottelussa. == Joukkueet kaudella 2012–2013 == Joukkue Kotikaupunki Kotikenttä Perustettu Päävalmentaja Akilles Porvoo Pallokenttä 1902 Antti Parviainen Botnia-69 Helsinki Oulunkylän tekojäärata 1969 Esa Määttä HIFK Helsinki Brahenkenttä 1897 Juha Laitinen JPS Jyväskylä Nisulan monttu 1962 Mika Sillgren Kampparit Mikkeli Hänninhauta 1972 Antero Levänen Narukerä Pori Porin tekojäärata 1965 Kjell Ljusberg OLS Oulu Pakkalan kenttä 1880 Samuli Niskanen ToPV Tornio Gränsvallen 1935 Igor Zolotarev WP-35 Varkaus Kämäri 1935 Jorma Saastamoinen Veiterä Lappeenranta Kisapuiston tekojäärata 1950 Juuso Pyysing ==Runkosarja== Joukkue O V T H Maalit P Mikkelin Kampparit 18 14 2 2 95-47 30 Helsingin IFK 18 13 2 3 87-56 28 Porvoon Akilles 18 10 3 5 103-69 23 Lappeenrannan Veiterä 18 9 3 6 105-75 21 Porin Narukerä 18 9 0 9 106-77 18 Oulun Luistinseura 18 7 3 8 64-69 17 Jyväskylän Seudun Palloseura 18 5 4 9 64-85 14 Botnia-69, Helsinki 18 6 1 11 59-90 13 Tornion Palloveikot 18 4 1 13 79-148 9 Warkauden Pallo -35 18 2 3 13 71-117 7 == Puolivälierät == Joukkue #1 Voitot Joukkue #2 Ottelu 1 Ottelu 2 Ottelu 3 Oulun Luistinseura 0–2 Porvoon Akilles 2-3 4-5 - Helsingin IFK 2–1 Botnia-69 7-1 3-4 5-0 Mikkelin Kampparit 2–0 Jyväskylän Seudun Palloseura 8-1 7-2 - Porin Narukerä 2–0 Lappeenrannan Veiterä 3-2 6-4 - == Välierät == Joukkue #1 Voitot Joukkue #2 Ottelu 1 Ottelu 2 Ottelu 3 Porin Narukerä 2–0 Mikkelin Kampparit 7-0 4-3 - Helsingin IFK 2–1 Porvoon Akilles 7-4 2-7 6-2 == Pronssiottelu == Joukkue #1 Tulos Joukkue #2 Mikkelin Kampparit 5–1 Porvoon Akilles == Loppuottelu == 9\. maaliskuuta 2013 Joukkue #1 Tulos Joukkue #2 Helsingin IFK 3–1 Porin Narukerä ==Lopulliset sijoitukset== Sija Joukkue 1\. Helsingin IFK 2\. Porin Narukerä 3\. Mikkelin Kampparit 4\. Porvoon Akilles ==Suomen mestarit== HIFK:n joukkue 2012-2013: Juha Laitinen, Tommi Niittylä, Aku Ojanen, Tuomas Jalkanen. Timo Arjanko, Janne Hölttö, Jani Laakso, Pyry- Peetri Piironen, Elmo Pitkänen, Tomi Tastén, Eetu Karhunen, Richard Laibert, Mika Liikanen, Christoffer Huber, Erik Hörhammer, Mika Mutikainen, Niko Laakso, Atte Hänninen, Jari Hyttinen, Anssi Hänninen, Teijo Laitinen Taustajoukot * Valmentajat: Juha Laitinen, Jari Hyttinen, Ari Kukkonen, Petri Laakso * Huoltajat: Veikko Niemelä, Niko Laamanen, Reijo Kemiläinen * Media: Aimo Vainio, Joni Hildén, Pasi Virtanen == Parhaat maalintekijät (runkosarja + pudotuspelit)== Sija Pelaaja Joukkue Maalit 1\. Tero Määttälä Veiterä 42 2\. Tomi Mustonen Narukerä 36 3\. Antti Laine Kampparit 34 4\. Jukka Loukkola Akilles 33 5\. Andreas Flink Akilles 30 6\. Joonas Käkriäinen Kampparit 23 7\. Rasmus Lindqvist Akilles 22 8\. Joel Sundström WP-35 21 8\. Jaakko Niemi Narukerä 21 8\. Eetu Karhunen HIFK 21 ==Lähteet== * Maalikuninkaat vuosittain * IBDB Kauden 2012-13 taulukot Luokka:Bandyliiga Luokka:Vuoden 2013 jääpallo Luokka:Vuoden 2012 jääpallo
L/A Stella

L/A Stella on lautta-alus, joka liikennöi ympärivuotisesti M/S Auran kanssa Korppoon Galtbystä Houtskarin Kittuisiin ja Norrskatan Olofsnäsiin. Lauttaväli on osa Saariston rengastietä ja sen pituus on noin 9,5 km. ==Nimi== Finferries järjesti kesällä 2012 nimikilpailun uutta maantielauttaa varten. Yleisimpiä ehdotuksia olivat latinankieliset nimet esim. lintujen, kalojen sekä taivaankappaleiden nimet. Finferries valitsi sadoista nimiehdotuksista Stellan joka on latinankielinen vastine tähdelle. ==Tekniset tiedot== *Kannen sivukorkeus: 5,2 m *Kannen ajoradan hyödyllinen pituus: 62,0 m *Kannen ajoradan hyödyllinen leveys: 11,6 m *Hyötykuorma: 225 t *Kuivapaino: 1 050 t *Alikulkukorkeus: 4,3 m ==Lähteet== Luokka:Suomen lautta-alukset‎ Luokka:Korppoo Luokka:Paraisten liikenne
Snellu

Snellu on Helsingin seurakuntayhtymän erityisnuorisotyön keskus. == Snellun toiminta == Snellu on Helsingin evankelisluterilaisen seurakuntayhtymän erityisnuorisotyön keskus, jonka toiminnan tarkoitus on tukea lapsia, nuoria ja heidän perheitään elämän eri tilanteissa. Snellu on osa Helsingin seurakuntien yhteisiä palveluita ja siellä yhteistä diakoniaa. Toiminta on laaja-alaista kohtaamista eri toimintaympäristöissä yksilö- ja pienryhmätyöskentelyn keinoin. Lisäksi Matteuksenkirkolla toimii lounasravintola Snellu Cafe, joka työllistää vaikeassa työmarkkinatilanteessa olevia nuoria. Snellun asiakkaita voivat olla kaikki alle 29-vuotiaat ja heidän perheensä. Snellun toimintamuotoja ovat mm. kriminaalityö, sateenkaarityö, etsivä nuorisotyö, työllistämistoiminta, erilaisten ryhmien järjestäminen sekä suora asiakastyö. Kriminaalityötä tehdään nuorten vankien parissa eri vankiloissa. Myös vankiperheiden lapsille järjestetään vertaistukiryhmiä. Etsivä nuorisotyö on osa lähes kaikkea erityisnuorisotyön toimintaa, mutta näkyvimmillään se on kaduille jalkautuvassa työssä. Jalkautuva työmuoto Palveluoperaatio Saapas on ollut alusta saakka Snellun toimintamuotoja jo lähes 40 vuoden ajan. Saapas toimii myös verkossa ja festareilla tarjoten tukea ja luotettavan aikuiskontaktin nuorille. Snellu tukee nuoria erilaisissa elämäntilanteissa ja elämänkysymyksissä. Se neuvoo ja auttaa esimerkiksi: *itsenäistymisessä *päihdeasioissa *ihmissuhdeasioissa *hengellisissä kysymyksissä *kriiseissä *seksuaalisuuteen ja *sukupuoleen liittyvissä kysymyksissä *työllistymisen ongelmissa Työssä käytetään sielunhoidollisia, ratkaisukeskeisiä, yksilö- ja perheterapeuttisia sekä kehollisia ja luovia menetelmiä. Henkilökunta koostuu erityisnuorisotyönohjaajista, kokista, vahtimestareista ja psykologista. Palvelut ovat nuorille maksuttomia. Snellu löytyy myös Facebookista, Twitteristä ja Instagramista. Snellu on saanut nimensä ensimmäisen toimipisteensä, Snellmanin­­kadun mukaan. ==Katso myös== *Kirkon erityisnuorisotyö Suomessa ==Aiheesta muualla== *Snellu – Helsingin seurakuntayhtymän Erityisnuorisotyön keskus Helsingin seurakuntayhtymä *Snellun omat nettisivut Luokka:Kallio Luokka:Kristinusko Helsingissä Luokka:Nuorisotyö
Jarl Lindfors

Jarl Gustav Viking Lindfors (1. lokakuuta 1898 Vaasa – 28. heinäkuuta 1976Hautakivi Kulosaaren hautausmaalla. Helsinki) oli suomalainen metsänhoitaja ja metsäneuvos.Arkisto, Åbo akademis bibliotek Hän oli Suomen Puunjalostusteollisuuden Keskusliiton metsäosaston päällikkö 1945–1961. Helsingin yliopiston kunniatohtorin arvon hän sai 1958. Hän toimi erityisesti teollisuusyhtiöiden metsien hoidon edistämiseksi.Otavan Iso tietosanakirja, osa 5, p. 672. Otava 1968. Jarl Lindforsin tytär oli muotitaiteilija Maj Kuhlefelt.Kuka kukin on 2003, s. 447. Helsinki 2002. ISBN 951-1-18086-X ==Lähteet== ==Aiheesta muualla== * Luokka:Suomalaiset metsänhoitajat Luokka:Vuonna 1898 syntyneet Luokka:Vuonna 1976 kuolleet
Charles Mathiesen

Charles Mathiesen (12. helmikuuta 1911 Drammen – 7. marraskuuta 1994 Drammen) oli norjalainen pikaluistelija, jonka pikaluistelu-ura kesti 18 vuotta (1930–1948). Maailmansota rikkoi merkittävästi hänen luistelu-uransa loppuvaihetta. Hän osallistui vielä vuonna 1947 MM-kisoihin, mutta hän keskeytti kisan. SpeedSkatingStats Samoin kävi seuraavan vuoden St.Moritzin talviolympialaisten 5 000 metrillä, jonka hän keskeytti. Sports Reference LLC Charles Mathiesenin kansainvälinen debyytti tapahtui vuonna 1933, jolloin hän sijoittui MM-kisoissa yhteispisteissä kahdeksanneksi. Seuraavana vuonna eli 1934 Mathiesen sijoittui viidenneksi EM-kisojen ja kuudenneksi MM-kisojen yhteispisteissä. Mathiesenia voi sanoa ”ikuiseksi kakkoseksi” siinä mielessä, että hän ei saavuttanut yhtään Norjan mestaruutta yhteispisteissä, sillä parempia oli eri vuosina Ivar Ballangrud, Michael Staksrud, Hans Engnestangen ja muutama muu. Hopealle Mathiesen sijoittui peräti kuusi kertaa. SpeedSkatingStats Kaudella 1936 tapahtui kuitenkin kansainvälinen onnistuminen, kun Mathiesen saavutti vuoden 1936 talviolympialaisissa Garmisch-Partenkirchenissä 1 500 metrillä kultaa. Tämä matka oli ainoa pikaluistelulaji, jossa joku voitti kisojen luistelukuninkaan eli Mathisenin maanmiehen Ivar Ballangrudin. Ballangrud voitti kaikki muut kolme matkaa. Sports Reference LLC Saman talven EM-kisoissa hän sijoittui yhteispisteissä hopealle Ballangrudin jäljessä. SpeedSkatingStats Mathiesenin menestys kansainvälisellä tasolla vakiintui 1930-luvun lopulla. Tosin vuonna 1937 hän jäi niin EM:ssä kuin MM:ssä ilman mitalia sijoittuen molemmissa kisoissa neljänneksi. Vuodet 1938 ja 1939 olivat sitten menestysvuosia, sillä kaudella 1938 EM:ssä tuli kultaa ja MM:ssä pronssia sekä kaudella 1939 EM:ssä hopeaa ja MM:ssä pronssia. Osoituksena hyvästä kunnosta hän teki maaliskuussa 1940 10 000 metrin matkalla ME:n, joka säilyi aina vuoteen 1949. SpeedSkatingStats, Sköytesport ==Parhaat matkakohtaiset tulokset== *500 m – 43,2 *1000 m – 1.32,0 *1500 m – 2.15,6 *3000 m – 4.50,6 *5000 m – 8.18,7 *10 000 m – 17.01,5 === Lähteet === * * * === Viitteet === Luokka:Norjalaiset pikaluistelijat Luokka:Norjalaiset olympiavoittajat Luokka:Vuonna 1911 syntyneet Luokka:Vuonna 1994 kuolleet
Sedoheptuloosi-7-fosfaatti

Sedoheptuloosi-7-fosfaatti (C7H15O10P) on sedoheptuloosisokerin fosfaattiesterijohdannainen. Yhdiste esiintyy välituotteena pentoosifosfaattireitissä ja Calvinin kierrossa osana fotosynteesiä. == Biologinen rooli == Pentoosifosfaattireitissä sedoheptuloosi-7-fosfaattia muodostuu transketolaasin katalysoimassa ksyluloosi-5-fosfaatin ja riboosi-5-fosfaatin välisessä reaktiossa. Seuraavassa vaiheessa transaldolaasi katalysoi sedoheptuloosi-7-fosfaatin ja glysertaldehydi-3-fosfaatin välistä reaktiota, jonka tuotteina muodostuu erytroosi-4-fosfaattia ja fruktoosi-6-fosfaattia. Calvinin kierrossa yhdistettä muodostuu sedoheptuloosi-1,7-bisfosfaatista sedoheptuloosibisfosfataasin katalysoimana. Seuraavassa vaiheessa transketolaasi katalysoi sedoheptuloosi-7-fosfaatin ja glyseraldehydi-3-fosfaatin reaktiota ksyluloosi-5-fosfaatiksi ja riboosi-5-fosfaatiksi. Sedoheptulokinaasi on entsyymi, joka katalysoi sedoheptuloosi-7-fosfaatin muodostumista sedoheptuloosista ja ATP-molekyylistä siirtämällä ATP:ltä fosfaattiryhmän. == Lähteet == == Aiheesta muualla == *Human Metabolome Database (HMDB): D-Sedoheptulose 7-phosphate *ChemSpider: Sedoheptulose 7-phosphate Luokka:Orgaaniset fosfaatit Luokka:Sokerijohdannaiset
Lindman

Lindman on muun muassa seuraavien henkiöiden sukunimi: * Adolf Lindman (1821–1874), suomalainen vankilapappi, historiantutkija ja keräilijä *Antero Lindman (s. 1964), suomalainen kilpakävelijä *Artturi Lindman (1914–1972), suomalainen moukarinheittäjä *Arvid Lindman (1862–1936), ruotsalainen poliitikko *Bo Lindman (1899–1992), ruotsalainen nykyaikainen viisiottelija *Carl Lindman (1856–1928), ruotsalainen kasvitieteilijä *Karl Lindman (1874–1952), suomalainen fyysikko ja professori *Kerstin Lindman-Strafford (s. 1939), suomalainen kirjailija *Sven Lindman (1910–1983), suomalainen valtiotieteilijä, professori, rehtori *Taavi Lindman (1891–1957), suomalainen piiriasiamies ja kansanedustaja (SDP) *Volmar Lindman (1861–1939), suomenruotsalainen toimittaja ja kirjailija *Werner Lindman (1855–1915), suomalainen lääkäri ja ornitologi *Åke Lindman (1928–2009), suomalainen näyttelijä ja ohjaaja.
Eagle (ohjelma)

Eagle (Easily Applicable Graphical Layout Editor) on piirilevynsuunnitteluohjelma josta on olemassa sekä ilmais- että kaupallinen versio. Ohjelma tekee piirilevyjohdotukset kytkentäkaavion perusteella tarvittaessa automaattisesti. == Aiheesta muualla == * Ruuvipenkin artikkeli Luokka:Elektroniikkaan liittyvät ohjelmistot
Sven Lindman

Sven Olof Gustav Lindman (19. elokuuta 1910 Helsinki – 13. maaliskuuta 1983 Turku) oli suomalainen valtiotieteilijä, Åbo akademin valtio-opin vt. professori 1938–1942, professori vuodesta 1942–1973, vararehtori 1948–1954 ja rehtori 1957–1962Otavan Iso tietosanakirja, Otava 1968, osa 5, p. 675 ja kansleri 1978–1981. Hän edusti väitöskirjassaan Axel Brusewitzin koulukuntaa ja oli tieteenalansa uranuurtaja.Uppslagsverket Finland ==Lähteet== Luokka:Suomalaiset politiikan tutkijat Luokka:Åbo Akademin professorit Luokka:Åbo Akademin rehtorit Luokka:Suomen yliopistojen rehtorit ja kanslerit Luokka:Suomalaiset professorit Luokka:Vuonna 1910 syntyneet Luokka:Vuonna 1983 kuolleet
Maurice Podoloff

Maurice Podoloff (18. elokuuta 1890 Jelisavetgrad, Venäjän keisarikunta – 24. marraskuuta 1985 New Haven, Yhdysvallat) oli yhdysvaltalainen urheiluvaikuttaja. Parhaiten hänet tunnetaan NBA:n ensimmäisenä komissaarina. Nykyisin NBA:n kauden arvokkaimmalle pelaajalle jaetaan hänen jälkeensä nimetty pokali. Hänet valittiin myös Basketball Hall of Fameen vuonna 1974. == Elämä == Podoloff syntyi Jelisavetgradissa, mutta perhe muutti Yhdysvaltoihin kuusi vuotta hänen syntymänsä jälkeen. Perhe siirtyi asumaan New Haveniin, jossa hän kävi myöhemmin myös Yalen yliopiston ja valmistui lakimieheksi. Vuonna 1926 Podoloff rakennutti perheensä kanssa New Haven Arenan, joka toimi AHL-seura New Haven Eaglesin kotiareenana. Vuonna 1938 hänet valittiin AHL:n ensimmäiseksi presidentiksi ja hän toimi tehtävissä vuoteen 1952 asti. Podoloff nimettiin BAA:n komissaariksi kesällä 1946. Kolme vuotta myöhemmin hän neuvotteli BAA:n ja NBL:n yhdistymisestä, jolloin syntyi NBA. Hänen aikakaudellaan sarjaa alettiin muun muassa televisioida ja 24 sekunnin hyökkäyskello otettiin käyttöön. Podoloff toimi virassaan vuoteen 1963 asti. Podoloff kuoli vuonna 1985 Yale-New Havenin sairaalassa oltuaan koomassa useita päiviä. == Lähteet == Luokka:Yhdysvaltalaiset urheiluvaikuttajat Luokka:National Basketball Association Luokka:Vuonna 1890 syntyneet Luokka:Vuonna 1985 kuolleet
Axel Brusewitz

Axel Karl Adolf Brusewitz (9. kesäkuuta 1881 VihtiVem är det 1943, s. 130 Runeberg.org. Viitattu 22.3.2018. – 27. syyskuuta 1950Vem är det 1955, s. 1075 Runeberg.org. Viitattu 22.3.2018.) oli suomalaissyntyinen, Ruotsissa vaikuttanut valtiotieteilijä. Hän oli Uppsalan yliopiston professori 1923–1947. Hän tutki Ruotsin perustuslakikysymyksiä ja myöhempää poliittista historiaa. Hän julkaisi oppilaidensa kanssa yhteistyössä sarjaa Skrifter utgivna av Statsvetenskapliga föreningen i Uppsala Otavan Iso tietosanakirja, Otava 1968, osa 1, p. 1524 ==Lähteet== Luokka:Suomalaiset politiikan tutkijat Luokka:Ruotsalaiset valtiotieteilijät Luokka:Uppsalan yliopiston professorit Luokka:Ruotsinsuomalaiset henkilöt Luokka:Vuonna 1881 syntyneet Luokka:Vuonna 1950 kuolleet
Ykkösen kausi 2013

Suomen jalkapallokausi 2013 Veikkausliiga Ykkönen Kakkonen Kolmonen Nelonen Vitonen Kutonen Seiska Suomen Cup 2013 Liigacup 2013 Suomen Regions’ Cup 2013 Ykkösen kausi 2013 oli Suomen jalkapallon toiseksi korkeimman sarjatason Ykkösen 41. kausi. Kausi pelattiin kymmenen joukkueen kolminkertaisena sarjana, jolloin ottelumääräksi tuli 27. Sarjan voitti Seinäjoen Jalkapallokerho, joka nousi Veikkausliigaan. Ykkösestä Kakkoseen putosivat AC Kajaani ja Oulun Palloseura. == Joukkueet == Joukkue Paikkakunta Päävalmentaja Sijoitus edellisellä kaudella AC Kajaani Kajaani Mika Lumijärvi 1. (Kakkosen Pohjoinen) AC Oulu Oulu Rauno Ojanen 6. KooTeePee Kotka Sami Ristilä 7. Viikingit Helsinki Ilkka Jäntti 3. Haka Valkeakoski Harri Kampman 12. (Veikkausliiga) Ilves Tampere Mika Malinen 1. (Kakkosen Läntinen) JIPPO Joensuu Jarmo Korhonen 8. OPS Oulu Luiz Antônio 5. PK-35 Vantaa Vantaa Ilir Zeneli 4. SJK Seinäjoki Simo Valakari 2. ===Päävalmentajavaihdokset=== Joukkue Lähtevä valmentaja Lähdön syy Lähdön päiväys Tuleva valmentaja Tulon päiväys AC Oulu Juha Malinen Sopimuksen päättyminen tuntematon Rauno Ojanen KooTeePee Janne Hyppönen Sopimuksen päättyminen tuntematon Sami Ristilä Haka Juha Malinen Lainan päättyminen tuntematon Harri Kampman Haka Harri Kampman Erotettu tuntematon Asko Jussila Haka Asko Jussila Siirto muihin valmennustehtäviin tuntematon Juho Rantala PK-35 Vantaa Pasi Pihamaa Erotettu tuntematon Ilir Zeneli == Sarjataulukko == thumb|Oulun paikallisottelu OPS–AC Oulu 31. toukokuuta. Lähde: palloverkko.palloliitto.fi == Parhaat maalintekijät == Pelaaja O M 1\. Jussi Aalto Haka 24 15 2\. Jonne Hjelm Ilves 25 12 3\. Kalle Multanen Ilves 26 12 4\. Fidan Seferi PK-35 26 12 5\. Toni Lehtinen SJK 25 10 6\. Josu SJK 25 9 7\. Venance Zézé Haka 19 8 8\. Kasperi Liikonen Viikingit 23 8 9\. Michael Nzekwe AC Kajaani 25 8 10\. Valeri Minkenen KooTeePee 25 8 == Kuukauden pelaajat == * Toukokuu 2013: Gert Kams SJK * Kesäkuu 2013: Kalle Multanen Ilves * Heinäkuu 2013: Venance Zézé Haka * Elokuu 2013: Daniel Caumo SJK * Syyskuu 2013: Akseli Pelvas SJK == Lähteet == Luokka:Ykkösliigan kaudet Luokka:Jalkapallosarjojen kausi 2012–2013/2013
Westland Wyvern

Westland Wyvern S.4 on brittiläinen rynnäköintiin soveltuva laivaston hävittäjälentokone. Alun perin konetyypin luokittelutunnus oli TF.2 (torpedo fighter) mutta se muutettiin S.4:ksi (strike). Vuosina 1946–1956 valmistetun koneen pääsuunnittelija oli Edward Petter. Wyvernin voimanlähteenä on potkuriturbiini joita valmistivat Armstrong-Siddeley sekä Rolls-Royce. Armstong-Siddeleyn valmistama malli on nimeltään Python ja Rolls-Roycen potkuriturbiini Clyde. Voimakkaat moottorit olivat enimmillään 4 000 hevosvoiman tehoisia. Koneen kahdeksanlapaisessa Rotol-kaksoispotkurissa on kaksi vastakkaisiin suuntiin pyörivää potkurikehää. Westland Wyvern on varustettu Martin-Baker Mk 2B -heittoistuimella.http://www.ejection- history.org.uk/Aircraft_by_Type/WestlandWyvern.htm Koneen huippunopeus on 616 km/h, lakikorkeus 8 535 metriä ja kantama/toimintamatka 1 445 kilometriä. Koekoneet eli esituotantosarjan yksilöt ylsivät näitä huomattavasti parempiin suorituslukemiin.Darman: s. 32 Wyvernin aseistuksena on neljä 20 mm siipitykkiä. Rungon alle voi ripustaa torpedon ja siipien alle on mahdollista asentaa raketti- tai pommiripustimet. Konetyyppi osallistui Suezin kriisiin. Konetyypin edeltäjä oli Blackburn Firebrand. Käytännössä sen seuraajana laivaston rynnäkkökoneena toimi suihkukone Blackburn Buccaneer. ==Lähteet== *Darman, Peter: Great Carrier Aircraft, Blitz Editions, 1996, Lontoo, Englanti (s. 26–32) ISBN 1-85605-343-1 ===Viitteet=== ==Aiheesta muualla== * Westland Wyvern: Design and Development of the Navy's Turboprop Strike Fighter. (pdf) *http://www.ejection-history.org.uk/Aircraft_by_Type/WestlandWyvern.htm *http://www.fleetairarm.com/exhibit/Westland-Wyvern-TF1/4-6-45.aspx Wyvern Luokka:Brittiläiset rynnäkkökoneet Luokka:1940-luvun rynnäkkökoneet
Jakob Karl Emil Chydenius

Jakob Karl Emil Chydenius (14. maaliskuuta 1833 Pietarsaari – 4. maaliskuuta 1864 Tukholma) oli suomalainen fyysikko, joka muistetaan osallistumisestaan vuonna 1861 Huippuvuorille suuntautuneeseen ruotsalaiseen tutkimusretkeen. Jakob Karl Emil Chydeniuksen vanhemmat olivat Pietarsaaren pormestari Karl Chydenius ja Sofia Augusta Nordling. Hän kävi koulunsa Vaasassa ja kirjoitti ylioppilaaksi vuonna 1851. Hän valmistui Helsingin yliopistosta fyysis- matemaattisten tieteiden kandidaatiksi ja maisteriksi 1857 ja työskenteli sen jälkeen mekaniikan ja fysiikan opettajana Helsingin teknillisessä reaalikoulussa sekä vaaitsijana Helsinki–Hämeenlinna-rautatien rakennustyömaalla. Chydenius osallistui vuonna 1861 Otto Torellin johtamaan Huippuvuorten retkeen, joka oli ensimmäinen merkittävä ruotsalainen tutkimusretki napa-alueelle. Chydeniuksen tehtävänä oli yhdessä N. K. Dunérin kanssa tehdä magneettisia havaintoja sekä selvittää mahdollisuuksia astemittauksen suorittamiseen. He jakoivat työn siten, että Chydenius tutki saariryhmän pohjoisosaa. Kun jäät estivät retkikunnan laivan etenemisen pohjoisemmaksi, hän kävi tutkimassa Huippuvuorten pohjoisosia omin päin veneellä.T. Rubin: Jakob Karl Emil Chydenius Svensk Biografiskt Lexikon. Ruotsin valtionarkisto. Viitattu 9.3.2013. Chydenius sai Ruotsin tiedeakatemian Lindbomin palkinnon Huippuvuorten astemittausmahdollisuuksia käsitelleestä tutkimuksestaan.Nordisk familjebok (1906), s. 288. Runeberg.org. Viitattu 9.3.2013. Hänen työnsä ei tosin ollut vaatinut syvällisempää tieteellistä asiantuntemusta ja sillä oli heikkoutensa, sillä hän oli sekoittanut eräitä havaintopisteinä käyttämiään maantieteellisiä kohteita toisiin. Kun suunniteltu astemittaus vuosina 1898–1902 lopulta toteutettiin, retkikunta seurasi kuitenkin saarten pohjoisosassa pitkälti Chydeniuksen suunnittelemaa reittiä. Chydeniuksen oli tarkoitus osallistua myös vuoden 1864 tutkimusmatkaan Huippuvuorille, mutta hän kuoli ennen sitä. Hänen vuoden 1861 tutkimusretkestä kirjoittamansa kertomus julkaistiin vuonna 1865. Chydeniuksen mukaan on nimetty jäätikkö ja vuoristo Huippuvuorilla. ==Lähteet== Luokka:Suomalaiset fyysikot Luokka:Suomalaiset tutkimusmatkailijat Luokka:Vuonna 1833 syntyneet Luokka:Vuonna 1864 kuolleet
Johan Lindroos

Johan Theodor Lindroos (29. marraskuuta 1867 Bromarf – 5. kesäkuuta 1952Kuolleita. Helsingin Sanomat, 7.6.1952, s. 2.) oli suomalainen yritysjohtaja, insinööri ja vuorineuvos. Lindroos valmistui diplomi- insinööriksi 1887 ja toimi valmistuttuaan Viipurin kaupungin vesilaitoksen insinöörinä 1890–1899 ja sitten vuoteen 1904 Tornator-yhtiön isännöitsijänä ja Wärtsilä Oy:n toimitusjohtajana 1916–1918 sekä Fennia-Faneri-osakeyhtiön johtokunnan puheenjohtajana 1925–1926. Hänelle myönnettiin vuorineuvoksen arvo vuonna 1942. Lindroos oli Lahden kaupunginvaltuuston jäsen vuodesta 1907.Otavan Iso tietosanakirja, Otava 1968, osa 5, p. 676 Lindroosin vanhemmat olivat maanviljelijä Carl August Lindroos ja Fredrika Charlotta Wicktröm ja puoliso vuodesta 1894 Agneta Cecilia Bredenberg. Heidän poikansa oli vuorineuvos Torsten Lindroos. ==Lähteet== Luokka:Suomalaiset insinöörit Luokka: Suomalaiset virkamiehet Luokka:Suomalaiset yritysjohtajat Luokka: Lahden kaupunginvaltuutetut Luokka:Vuorineuvokset Luokka:Wärtsilä Luokka:Vuonna 1867 syntyneet Luokka:Vuonna 1952 kuolleet
Poranterä

Pora eli poranterä on poraamisessa käytettävä työkalu, joka lastuaa porattavaa materiaalia kuten puuta tai metallia. Puuporat poikkeavat muodoltaa metallin työstöön valmistetuista porista. Isompia reikiä porattaessa huomioidaan porakoneen istukan koko tai täytyy käyttää poraa, jossa on kavennettu varsi. Teollisuuden käyttämät porat voivat olla rakenteeltaan poikkeavia. Kiviporat on suunniteltu reikien tekemiseen tiilestä tai betonista tehtyihin rakenteisiin. Kiviporissa on yleensä "isku" -toiminto. Isompien reikien tekoon voi käyttää reikäsahaa. Luokka:Rakennustyökalut
Witthaya Thamwong

Witthaya Thamwong (; s. 18. syyskuuta 1987 Lampang, Thaimaa) on thaimaalainen jousiampuja. Hän kilpaili vuoden 2012 kesäolympialaisissa Lontoossa, mutta putosi miesten yksilökilpailussa ensimmäisellä kierroksella.Witthaya Thamwong Bio, Stats, and Results | Olympics at Sports-Reference.com == Lähteet == Luokka:Thaimaalaiset jousiampujat Luokka:Vuonna 1987 syntyneet Luokka:Elävät henkilöt
Viareggio

Viareggio on kaupunki Tyrrhenanmeren rannalla Toscanassa Italiassa. Kaupungissa on runsaat 60 000 asukasta. Se on Italian Rivieran eteläisin lomanviettopaikka ja Livornon jälkeen Toscanan toiseksi suurin rantakaupunki. Viareggion kävelykatu Passeggiata a mare on täynnä jugendtyylin taloja, kauppoja, kahviloita ja kalaravintoloita. Viareggio oli lomakohteena muodikkaimmillaan 1920-luvulla. Se tunnetaan karnevaaleistaan ja Mardi Gras -festivaaleista. Alkuaan Viareggio oli Luccan satama. Viareggio on tullut tunnetuksi monista luksusjahteja valmistavista veneveistämöistään, kuten Euroyacht ja Benetti. Viareggioon kuuluu Torre del Lago Puccinin taajama, joka on tunnettu Festival Puccini -tapahtumasta. Viareggio, Cittadella del Carnevale.JPG|Viareggion satama karnevaalien aikaan. Passeggiata di viareggio 04 duilio 48.JPG|Kävelykatu Viareggiossa. Porto Canale di Viareggio - panoramio (1).jpg|Kanava. 55049 Viareggio, Province of Lucca, Italy - panoramio (3).jpg|Viareggio mereltä nähtynä. == Lähteet == == Aiheesta muualla == *
Torsten Lindroos

Torsten Martin Lindroos (26. joulukuuta 1894 Viipuri – 12. helmikuuta 1970 Viitattu 9.3.2013.) oli suomalainen Fennia Faneri Oy:n toimitusjohtaja vuosina 1934–1952 ja sen jälkeen johtokunnan puheenjohtaja. Hän oli koulutukseltaan diplomi-insinööri, ja hänelle myönnettiin vuorineuvoksen arvo 1954.Otavan Iso tietosanakirja, Otava 1968, osa 5, p. 676 Hänen isänsä oli Fennia Fanerin omistaja ja johtaja Johan Lindroos. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1894 syntyneet Luokka:Vuonna 1970 kuolleet
Eezy Kevytyrittäjät

Eezy Kevytyrittäjät, aiemmin Eezy, on suomalainen osuuskunta ja osa Eezy- konsernia. Eezy perustettiin vuonna 2008 ja se oli Suomen ensimmäinen laskutuspalvelu. Eezy tarjoaa laskutuspalvelua yksityishenkilöille, jotka palvelun avulla voivat harjoittaa itsenäistä, yrittäjämäistä toimintaa nk. kevytyrittäjänä ja laskuttaa työnsä ilman omaa yritystä. Palvelulla on yli 25 000 rekisteröitynyttä käyttäjää (2019). Eezy Kevytyrittäjät maksaa työnsuorittajalle palkan ja hoitaa laskutuspalveluihin soveltuvat lakisääteiset velvoitteet toimeksiantajana toimivan yrityksen tai yksityishenkilön puolesta. Palkka muodostuu kun arvonlisäverottomasta summasta vähennetään ennakonpidätys, Eezyn palvelumaksu ja työnantajan sairausvakuutusmaksu. ==Historia== Jouni Valta ja Titta Teittinen perustivat vuonna 2008 Eezyn. Eezy.fi-nimellä markkinoitava palvelu tarjosi väylän tehdä laskutettavaa työtä ilman omaa yritystä. Ostaja ja myyjä sopivat keskenään työn yksityiskohdista ja Eezy toimi heidän välissään laskuttavana yrityksenä. Kun asiakas on maksanut työnsä, työn tekijälle maksetaan palkkio, josta on vähennetty verot ja kulut. Vuonna 2015 Eezystä tuli osa VMP Group -konsernia. Eezy on myös jäsenyritys Uusi työ ry:ssä. Vuonna 2018 Eezyn liikevaihto oli noin 46 miljoonaa euroa, sillä oli 18 työntekijää ja yrityksen toimipaikka Helsingissä. Lisäksi Eezyllä oli neuvontapisteitä 15 paikkakunnalla Suomessa. Marraskuussa 2019 VMP-konserni ilmoitti vaihtavansa nimensä Eezyksi. Eezy jatkoi uudella nimellä Eezy Kevytyrittäjät. ==Tunnustuksia== *Eezy sijoittui suomalaisia kasvuyrityksiä esittävällä Kauppalehden Kasvajat 2012 -listalla sijalle 21 == Lähteet == == Aiheesta muualla == *kevytyrittajat.eezy.fi Luokka:Suomalaiset osuuskunnat
Oxeía (Jooniansaaret)

Oxeía (; transl. myös Oxía) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin. Se sijaitsee Achelóos-joen suulla Aitolia-Akarnanian rannikon edustalla. Saaren pinta-ala on 4,223 neliökilometriä ja se on asumaton (2011). Hallinnollisesti saari kuuluu Ithakan kuntaan, Ithakan alueyksikköön ja Jooniansaarten alueeseen. Qatarin emiiri osti Oxeían ja viisi muuta lähisaarta vuonna 2013. == Lähteet == Luokka:Ekhinadit Luokka:Ithaka
Silamusjoki

Silamusjoki on Hiitolanjokeen laskeva joki Etelä-Karjalan maakunnassa Rautjärven kunnan alueella. ==Maantiede== Silamusjoki on noin 1,5 kilometriä pitkä, ja saa vetensä Silamusjärvestä, jonne vesi tulee Torsanjärvestä (Iso- Torsa ja Pieni-Torsa) Torsanjokea pitkin. Rautjärvellä Silamusjoki virtaa kunnan keskustaajaman Simpeleen lähellä Änkilän kylässä. Silamusjoessa on kolme koskea: ylimpänä Joronkoski, keskimmäisenä Neuvosenkoski ja alimpana Haarakoski. Silamustien maantiesilta ylittää joen Joronkosken kohdalla. Neuvosenkosken näköalakalliolta on nähtävissä muinaiskosken alkupurkauksen kivenjärkäleet joessa. Haarakoski saa nimensä joenhaarasta, sillä sen kohdalla Silamusjoki yhtyy Hiitolanjokeen. ==Muuta== Joella on luonnonvarainen purotaimenkanta. Silamusjokea on kunnostettu vuonna 1998. Vuosien 2021-2023 aikana tapahtanut Hiitolanjoen alimpien koskien ennallistaminen mahdollistaa Laatokan lohen nousun myös Silamusjokeen ja edelleen Silamusjärveen. == Lähteet == Luokka:Suomen joet Luokka:Rautjärven luonto Luokka:Hiitolanjoen vesistö Luokka:Simpele
Asama (1869)

Asama oli keisarillisen Japanin laivaston vuonna 1869 vesillelaskettu komposiittirunkoinen korvetti. == Valmistus == Alus tilattiin Ranskasta ja se laskettiin vesille vuonna 1869. Keisarillisen Japanin hallitus osti aluksen nimellä Hokkaimaru. Alus luovutettiin 14. huhtikuuta 1874 keisarillisen Japanin laivastolle, joka nimesi sen Asamaksi 20. lokakuuta. == Palvelus == Alus siirrettiin koululaivaksi vuonna 1887, ja se poistettiin alusluettelosta 3. maaliskuuta 1891, minkä jälkeen se oli Yokosukassa torpedokouluna.Gardiner 2002, s. 232. Alus myytiin 3. joulukuuta 1896. == Lähteet == * === Viitteet === Luokka:Keisarillisen Japanin laivaston korvetit
Miesten yleisluistelun maailmanmestaruuskilpailut 1924

Yleisluistelun maailmanmestaruudesta kilpailtiin Helsingissä Pohjoissatamassa 1. - 2. helmikuuta 1924. Vain miehet kilpailivat. sijoitus luistelija maa pisteet 500m 5000m 1500m 10.000m 1 Roald Larsen 7 46,0 (3) 8.54,5 (1) 2.27,8 (1) 18.18,0 (3) 2 Uuno Pietilä 13.5 47,3 (8) 8.57,8 (2) 2.29,9 (4) 18.05,9 (1) 3 Julius Skutnabb 17 47,0 (6) 9.01,8 (4) 2.29,9 (4) 18.20,2 (4) 4 Asser Wallenius 19 45,4 (2) 9.05,2 (7) 2.29,5 (3) 18.58,5 (9) 5 Ivar Ballangrud 21 49,8 (12) 9.00,5 (3) 2.31,0 (6) 18.17,0 (2) 6 Toivo Ovaska 24.5 47,0 (6) 9.12,4 (9) 2.29,4 (2) 19.06,2 (10) 7 Yrjö Päivinen 30 50,0 (13) 9.03,6 (6) 2.33,9 (9) 18.36,2 (5) 8 Viljo Kanerva 33 48,8 (11) 9.08,2 (8) 2.34,4 (10) 18.50,3 (7) 9 Lauri Helanterä 37 46,5 (4) 9.39,9 (14) 2.33,1 (8) 20.14,2 (13) 10 Ilmari Danska 38 47,8 (9) 9.32,6 (13) 2.32,6 (7) 19.49,3 (12) 11 Walter Tverin 40 47,9 (10) 9.19,1 (10) 2.35,5 (13) 19.20,8 (11) 12 Waldemar Bergström 42 51,8 (14) 9.20,2 (12) 2.40,8 (14) 18.47,0 (6) 13 Christfried Burmeister 42 55,7 (15) 9.19,2 (11) 2.34,6 (12) 18.56,8 (8) NS4 Harald Belewicz - 46,8 (5) 9.43,0 (15) 2.34,4 (10) NS NS3 Hermann Kleeberg - 58,0 (16) NF NS NS3 Clas Thunberg - 45,0 (1) 9.03,2 (5) NS : * = kaatui : NC = ei jatkoon eli viimeiselle matkalle : NS = ei startannutt : DQ = disqualifioitu * Speed Skating - World Allround Championships - 1923/1924 Luokka:Vuoden 1924 urheilu Luokka:Pikaluistelun maailmanmestaruuskilpailut Luokka:Helsingin urheilutapahtumat Luokka:Suomen pikaluistelu
Miesten yleisluistelun maailmanmestaruuskilpailut 1934

Yleisluistelun maailmanmestaruudesta kilpailtiin Helsingissä 17.-18. helmikuuta 1934. Kisapaikka oli Töölön pallokenttä. sijoitus luistelija maa pisteet 500m 5000m 1500m 10.000m 1 Bernt Evensen 220.418 50,1 (2) 10.13,4 (5) 2.30,1 (1) 19.38,9 (6) 2 Birger Wasenius 222.145 50,8 (3) 10.03,0 (1) 2.39,0 (10) 19.20,9 (3) 3 Ivar Ballangrud 224.560 53,7 (15) 10.08,3 (2) 2.34,5 (3) 19.30,6 (4) 4 Max Stiepl 225.582 54,5 (17) 10.17,3 (9) 2.35,0 (4) 19.13,7 (2) 5 Åke Ekman 225.935 52,1 (10) 10.12,3 (4) 2.41,1 (12) 19.38,1 (5) 6 Charles Mathiesen 227.445 53,7 (15) 10.26,2 (10) 2.35,4 (5) 19.46,5 (7) 7 Nils Bergholm 227.752 51,8 (7) 10.16,0 (6) 2.43,7 (17) 19.55,7 (8) 8 Armand Carlsen 231.255 55,9 (20) 10.26,8 (11) 2.46,5 (20) 19.03,5 (1) 9 Kurt Skutnabb 234.250 53,4 (13) 10.38,3 (15) 2.42,0 (14) 21.00,4 (10) 10 R. Jürgenson 240.162 55,7 (19) 10.55,3 (19) 2.53,3 (22) 20.23,3 (9) NF4 Aleksander Mitt 171.827 51,8 (7) 10.35,6 (14) 2.49,4 (21) NF NF4 Haakon Pedersen 164.797 49,9 (1) 10.43,3 (16) 2.31,7 (2) NF NF4 Georg Hennum 170.137 53,4 (13) 10.16,7 (7) 2.45,2 (18) NF NC14 Clas Thunberg 166.003 50,9 (4) 10.30,7 (12) 2.36,1 (6) NC15 Hans Engnestangen 166.880 53,1 (20) 10.10,8 (3) 2.38,1 (8) NC16 Harry Haraldsen 167.767 51,5 (6) 10.35,0 (13) 2.38,3 (9) NC17 Michael Staksrud 168.090 52,9 (11) 10.16,9 (8) 2.40,5 (11) NC18 Antero Ojala 171.503 51,8 (7) 10.51,7 (18) 2.43,6 (16) NC19 Jaakko Friman 175.980 51,1 (5) 11.43,8 (21) 2.43,5 (15) NC20 Esko Leppänen 176.297 54,9 (18) 10.59,3 (20) 2.46,4 (19) NF1 Kalle Paananen 116.760 NF 10.43,6 (17) 2.37,2 (7) NS2 Jānis Andriksons 53.800 NS NS 2.41,4 (13) NS2 Karl Wazulek 0.000 NF NS : * = kaatui : NC = ei jatkoon eli viimeiselle matkalle : NF = keskeytti, ei maaliin : NS = ei startannutt : DQ = disqualifioitu * Speed Skating - World Allround Championships - 1933/1934 Luokka:Vuoden 1934 urheilu Luokka:Pikaluistelun maailmanmestaruuskilpailut Luokka:Helsingin urheilutapahtumat Luokka:Suomen pikaluistelu
Pauloittaminen

Pauloittaminen tarkoittaa toimenpidettä, jossa kalaverkon liina liitetään painotettuun alapaulaan ja kelluttavaan yläpaulaan. Nykyisin suurin osa kaupoissa myytävistä kalaverkoista on pauloitettu konepauloitusmenetelmällä, jossa verkon liina on ommeltu kiinni verkon pauloihin tai kiinnitetty liinan silmien läpi juoksevalla apupaulalla ala- ja yläpauloihin. Kalaverkot voidaan ompelemisen sijaan pauloittaa myös juoksupauloitusmenetelmällä, jossa pauloituslanka kuljetetaan liinan silmien läpi pauloitustyökalua nimeltään käpy hyväksi käyttäen. Liinan silmät kiinnittyvät pauloituslangasta muodostuviin lenkkeihin, jotka kiinnitetään pauloihin erityisillä pauloitussolmuilla.Heikkilä 2008 == Lähteet == * * ===Viitteet=== == Aiheesta muualla == * http://www.kalakerho.net/verkon_paulotus.htm Luokka:Kalastusvälineet
Seiki (1875)

Seiki oli keisarillisen Japanin laivaston vuonna 1875 vesillelaskettu puurunkoinen parkkitakiloitu potkurisluuppi. Se oli ensimmäinen Yokosukan laivastontelakan valmistama alus, jonka suunnitteli ja valmistustyön valvoi ranskalainen Verny henkilökuntineen. Alus oli myös ensimmäinen Japanin laivaston sotalaiva, joka vieraili Britteinsaarilla. == Valmistus == Yokosukan telakan ranskalainen johtaja antoi määräyksen valmistaa 2 600 tonnin lippulaivan, mutta telakka ei kyennyt valmistamaan niin suurta alusta. Suunnitelmaa muutettiin vastaamaan Ranskan laivaston Talismania. Alukselle asennettiin kolmimastoinen parkkitakila. Lisäksi keskilaivassa oli kapea savuhormi. Klipperikeulaisen aluksen köli laskettiin 20. marraskuuta 1873. Alus laskettiin vesille 5. maaliskuuta 1875 telakan ensimmäisenä aluksena ja valmistui 21. kesäkuuta 1876. Keisari saapui vesillelaskutilaisuuteen Ryūjōlla.Lengerer 2022 s. 142 Aluksen pääaseina oli Kruppin 5,9 ja 4,7 tuuman tykit ja apuaseina Armstrongin kuuden naulan tykit. Aseistuksen täydensi kolme nelipiippuista Nordenfeld-konekivääriä.Gardiner 2002, s. 232. == Palvelus == Osallistuttuaan Seinanin sotaan 1877 alus lähti 17. tammikuuta 1878 Shinagawasta Eurooppaan päällikkönään Inoue Yoshika. Alus vieraili matkan aikana monissa satamissa, kunnes palasi Jokohamaan 18. huhtikuuta 1879. Matkalla Owashinlahdelle alus ajoi 7. joulukuuta 1888 karille Tsugarunlahdella, minkä seurauksena se upposi. == Lähteet == * * === Viitteet === Luokka:Keisarillisen Japanin laivaston sotalaivat
John Rafael Uggla

John (Johan) Rafael Uggla (2. toukokuuta 1870 Nurmijärvi – 8. tammikuuta 1954 Helsinki) oli suomalainen laki- ja valtiopäivämies, joka toimi Ahvenanmaan komission jäsenenä, Pariisin rauhanvaltuuskunnan sihteerinä ja pitkäaikaisena Ahvenanmaan valtuuskunnan sihteerinä. Ugglan vanhemmat olivat liikennetirehtööri August Uggla ja Alma Elvira Tollander. Ugglasta tuli hovioikeuden auskultantti 1891 ja prokuraattorin toimituskunnan kanslisti 1902 ja sihteeri 1906. Hän kuitenkin erosi viimeksi mainitusta tehtävästä 1912 jouduttuaan neljäksi kuukaudeksi viralta pannuksi kieltäydyttyään varmentamasta laitonta määräystä. Hän siirtyi ensin Helsingin kaupunginvaltuuston apulaiskanslistiksi ja 1919 lainvalmistelukunnan vanhemmaksi sihteeriksi, mitä tehtävää hän hoiti vuoteen 1949 saakka osallistuen varsinkin kunnallislainsäädäntöön kuuluvien lakien valmisteluun. Uggla oli 1918 Ahvenanmaan komission jäsen, 1919 Suomen rauhanvaltuuskunnan asiantuntija ja sihteeri Pariisissa sekä kolmekymmentä vuotta eli 1923–1953 Ahvenanmaan valtuuskunnan sihteeri, samoin kuin Ahvenanmaan itsehallintolain tarkastusta varten asetettujen komiteoiden sihteeri. Uggla edusti sukuaan aatelissäädyssä valtiopäivillä 1897, 1899, 1900, 1904–1905 ja 1905–1906. Hän julkaisi A. Tolletin kanssa käsikirjan Lagstiftningen angående självstyrelse för Åland (1930) ja E. H. I. Tammion kanssa asemakaavalain ja rakennussääntöjen selitysteoksen (1932). Uggla sai laamannin arvonimen 1924. Viitattu 15.11.2020.Kuka kukin on 1934, s. 699. Viitattu 15.11.2020. == Lähteet == ==Aiheesta muualla== * John Uggla: The Åland Question (1919) Luokka:Suomalaiset juristit Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1864 syntyneet Luokka:Vuonna 1954 kuolleet
Amagi (1877)

Amagi () oli keisarillisen Japanin laivaston vuonna 1877 vesillelaskettu puurunkoinen potkurisluuppi. == Valmistus == Alus tilattiin Yokosukan laivastontelakalta, missä köli laskettiin 9. syyskuuta 1875. Alus laskettiin vesille 13. maaliskuuta 1877 ja valmistui 4. huhtikuuta 1878. Sen pääaseina oli Kruppin 170 mm ja 120 mm tykit ja apuaseina saman valmistajan 80 millimetrin tykit. Aseistuksen täydensi kolme nelipiippuista 25,4 millimetrin Nordenfeld-konekivääriä.Gardiner 2002, s. 232.Lengerer 2022 s. 142 == Palvelus == Alusta käytettiin lähinnä tutkimustehtävissä ja valvomassa Korean rannikkoa, mutta se myös kartoitti 1887 Ryukyu saaren rannikkovedet ennen kuin palasi seuraavana vuonna valvomaan Korean rannikkoa Jinseniin. Alus luokiteltiin 13. elokuuta 1890 koululaivaksi. Aluksen miehistö pelasti 1892 Ogasawaran asukkaita myrskystä. Alus osallistui Kiinan-Japanin ja Venäjän- Japanin sotaan ennen kuin se poistettiin alusluettelosta 14. kesäkuuta 1905. == Lähteet == * * === Viitteet === Luokka:Keisarillisen Japanin laivaston korvetit Luokka:Japanilaiset Venäjän–Japanin sodan tykkiveneet Luokka:Japanilaiset ensimmäisen Kiinan–Japanin sodan korvetit
Safari (elokuva)

Safari () on Terence Youngin ohjaama brittiläinen seikkailuelokuva, joka sai ensi-iltansa vuonna 1956. Elokuvan pääosissa ovat Victor Mature ja Janet Leigh. Muissa rooleissa ovat muun muassa John Justin, Roland Culver ja Earl Cameron. Elokuva sijoittuu Mau-mau-kapinan aikaan. Safarin käsikirjoituksen oli laatinut Anthony Veiller, joka sovitti sen Robert Bucknerin alkuperäisen tarinan pohjalta. Elokuva kuvattiin CinemaScope- ja Technicolor-menetelmillä Keniassa ja Lontoossa. Safari sai ensi-iltansa Yhdysvalloissa 29. toukokuuta 1956 Tennesseen Memphisissä. Suomessa elokuva julkaistiin 19. lokakuuta 1956. Columbia Pictures toimi elokuvan levittäjänä Isossa-Britanniassa ja Yhdysvalloissa. Elokuva julkaistiin DVD:lle vuonna 2012. ==Näyttelijät== ==Lähteet== ==Aiheesta muualla== * * * Luokka:Vuoden 1956 brittiläiset elokuvat Luokka:Brittiläiset seikkailuelokuvat Luokka:Terence Youngin ohjaamat elokuvat
Jingei (1876)

Jingei () oli keisarillisen Japanin laivaston vuonna 1876 vesillelaskettu puurunkoinen siipirataskorvetti. Sen aseistuksena oli kaksi 4,7 tuuman tykkiä.Gardiner 2002, s. 232. == Valmistus == Francois Léonce Vernyn suunnittelema alus tilattiin Yokosukan laivastontelakalta, missä köli laskettiin telakan ensimmäisenä aluksena 26. syyskuuta 1873. Alus laskettiin vesille 4. syyskuuta 1876 ja valmistui 5. elokuuta 1881. Valmistumista oli viivästyttänyt propulsiojärjestelmän toteuttamisessa havaitut ongelmat, joista merkittävin oli siipirattaiden voimansiirron heikkous. Aluksen valmistuskustannukset olivat 563 976 jeniä.Lengerer 2021 s. 143 == Palvelus == Heinäkuusta 1881 helmikuuhun 1886 alus oli keisarillisena jahtina, minkä jälkeen se siirrettiin proomuksi torpedokoulutuskeskukseen, missä se osallistui saksalaisten Schwartzkopf- ja ranskalaisten Canet-torpedoiden testaamiseen. Alus poistettiin alusluettelosta 2. joulukuuta 1893. == Lähteet == * * === Viitteet === Luokka:Keisarillisen Japanin laivaston korvetit
Krzysztof Miętus

Krzysztof Miętus (s. 8. maaliskuuta 1991 Zakopane, Puola) on puolalainen mäkihyppääjä. == Lähteet == Luokka:Puolalaiset mäkihyppääjät Luokka:Vuonna 1991 syntyneet Luokka:Elävät henkilöt
Kaimon-luokka

Kaimon-luokka oli keisarillisen Japanin laivaston kahden parkkitakiloidun aluksen muodostama korvettiluokka. == Alukset == Alukset valmistettiin Yokosukan laivastontelakalla ranskalaisten ohjauksessa ja niiden aseistus ostettiin Kruppin tehtailta.Gardiner 2002, s. 232. Kaimon-luokan potkurikorvetit Nimi Telakka Kölinlasku Vesille Valmis Kohtalo Kaimon Yokosukan laivastontelakka elokuu 1877 syyskuu 1882 13. elokuuta 1882 tuhoutui 5. heinäkuuta 1904 Tenryū Yokosukan laivastontelakka tammikuu 1878 syyskuu 1883 maaliskuu 1885 poistettiin alusluettelosta 1906 == Lähteet == * === Viitteet === *